text: 8 Jobqa "Diosmanta aswan cheqan ka[sqanta]" nirqa, juk wayna Eliú sutiyuqtaq, pantasqanta reparachirqa (Job 35:2). Arí, Diosmanta astawan yachasqanchikta chayri Dios pantasqanta yuyaspaqa, wampus kasunman. Eliupis nirqa: "Ama yuyallaychejpischu Tukuy Atiyniyoj Diosqa ima sajratapis ruwasqanta, chayri ima mana cheqan kajtapis", nispa. Nillarqataq: "Tukuy Atiyniyoj Diosmantaqa mana entiendeyta atisunmanchu; payqa manchay atiyniyoj, cheqantaj. Payqa cheqanta imatapis ruwan, manataj pitapis ñakʼarichillanchu", nispa (Job 34:10; 36:22, 23; 37:23). Arí, Diosqa ni jaykʼaq qhasillamanta maqanakunchu. Chaypi tʼukurispa, imaraykuchus "mana chʼajwata munaq Dios" wakin kuti maqanakusqanta ukhuncharina (1 Corintios 14:32,33).